**Πρόγραμμα Σπουδών**

Τα μαθήματα, η διδακτική και ερευνητική απασχόληση, τα εργαστήρια και οι κάθε άλλου είδους εκπαιδευτικές και ερευνητικές δραστηριότητες για την απονομή του Διπλώματος Μεταπτυχιακών Σπουδών, καθορίζονται ως εξής:

|  |
| --- |
| **Α΄ Εξάμηνο**  |
| **Υποχρεωτικά Μαθήματα**  | **Διδ. Ώρες/ ανά εβδομάδα** | **ECTS** |
| Μεταβολισμός | 2 | 3 |
| Φυσιολογία – Παθοφυσιολογία σακχαρώδους διαβήτη και παχυσαρκίας | 4 | 12 |
| Διαγνωστικά κριτήρια – Κλινική εικόνα  | 3 | 5 |
| Θεραπευτική αντιμετώπιση σακχαρώδους διαβήτη και παχυσαρκίας Α | 3 | 10 |
| **Σύνολο**  | **12** | **30** |
|  |
| **Β΄ Εξάμηνο** |
| **Υποχρεωτικά Μαθήματα**  | **Διδ. Ώρες/ ανά εβδομάδα** | **ECTS** |
| Θεραπευτική αντιμετώπιση σακχαρώδους διαβήτη και παχυσαρκίας Β | 4 | 10 |
| Επιπλοκές σακχαρώδους διαβήτη | 8 | 20 |
| **Σύνολο**  | **12** | **30** |
|  |
| **Γ΄ Εξάμηνο** |
| **Υποχρεωτικά Μαθήματα**  | **Διδ. Ώρες/ ανά εβδομάδα** | **ECTS** |
| Μεθοδολογία έρευνας | 4 | 10 |
| Πρακτική εξάσκηση: τακτικά εξωτερικά διαβητολογικά ιατρεία, ιατρεία διαβητικού ποδιού, ιατρεία παχυσαρκίας | 8 | 20 |
| **Σύνολο**  | **12** | **30** |
| **Δ΄ Εξάμηνο**  |
|  | **ECTS** |
| Εκπόνηση διπλωματικής εργασίας | 30 |
| **Σύνολο** | **30** |

**Ωράριο Μαθημάτων**

Τα μαθήματα του Α’ και Β’ εξαμήνου θα πραγματοποιούνται Δευτέρα και Τετάρτη, ώρες 15:00-20:00.

Τα μαθήματα του Γ΄ εξαμήνου θα πραγματοποιούνται Τρίτη και Πέμπτη, ώρες 15:00-20:00, και κάποια μαθήματα θα πραγματοποιούνται σε πρωινό ωράριο μετά από συνεννόηση με τους μεταπτυχιακούς φοιτητές. Η πρακτική άσκηση του Γ΄ εξαμήνου θα πραγματοποιείται καθημερινές, πρωινό ωράριο, σε Τακτικά Διαβητολογικά Ιατρεία, Ιατρεία Διαβητικού Ποδιού και Ιατρεία Παχυσαρκίας συνεργαζόμενων Νοσοκομείων της Αττικής.

Η Διπλωματική Εργασία θα εκπονείται με συνεννόηση με τον Επιβλέποντα Καθηγητή.

**Υποχρεώσεις Μεταπτυχιακών Φοιτητών**

Για την απόκτηση του διπλώματος μεταπτυχιακών σπουδών απαιτείται η υποχρεωτική παρακολούθηση και επιτυχής εκπλήρωση των υποχρεώσεων των Μεταπτυχιακών Φοιτητών στα θεωρητικά μαθήματα, η υλοποίηση της πρακτικής άσκησης και η εκπόνηση διπλωματικής εργασίας, όπως αυτά ορίζονται στον Εσωτερικό Κανονισμό Σπουδών του Π.Μ.Σ. Ο μεταπτυχιακός φοιτητής θεωρείται ότι έχει παρακολουθήσει μόνο εάν συμπληρώσει το **80% των ωρών κάθε μαθήματος** (διαλέξεις και πρακτική εξάσκηση) του ισχύοντος προγράμματος σπουδών. Σε αντίθετη περίπτωση υποχρεούται να επαναλάβει τις ώρες του μαθήματος.

Οι σπουδές στο Π.Μ.Σ συνεπάγονται την καταβολή διδάκτρων. Για τη διετία 2023‐2025, το συνολικό ύψος των διδάκτρων καθορίστηκε σε € 4.000,00 (τέσσερις χιλιάδες ευρώ) που θα καταβληθούν σε τέσσερις (4) ισόποσες δόσεις κατά την έναρξη κάθε ακαδημαϊκού εξαμήνου.